Essonne

Ang Esssone usa sa mga departamento sa Pransiya. Ang ngalan niini naggikan sa Sapa sa Essonne.

Kasaysayan 
Ang Esssone gimugna gikan sa sidlakang bahin sa kanhi departamento sa Seine-et-Oise niadtong Enero 1, 1968 sumala sa balaod nga gipagawas niadtong Enero 10, 1964 ug sa décret d'application (giya sa pagpahamtang sa usa ka balaod) niadtong Pebrero 26, 1965.

Pagka-1969 ang mga komyun sa Châteaufort ug Toussus-le-Noble gibalhin ngadto sa katapan nga departamento sa Yvelines.

Heyograpiya 
Ang Essonne karon kabahin sa rehiyon sa Île-de-France.
 
Ang mga utlanan sa departamento mao kining mosunod:
 Hauts-de-Seine ug Val-de-Marne sa amihanan,
 Seine-et-Marne sa sidlakan,
 Loiret sa habagatan,
 Eure-et-Loir ug Yvelines sa kasadpan.

Ang amihanang bahin sa Essonne kabahin sa aglomerasyon sa Paris ug labihan ka urbanisado, samtang ang habagatan nagpabiling rural.

Ang mga dakbayan nga may labaw sa 25,000 ka molupyo mao kining mosunod: Évry, Corbeil-Essonnes, Massy, 
Savigny-sur-Orge, Sainte-Geneviève-des-Bois, Viry-Châtillon, Athis-Mons, Palaiseau, Draveil, Yerres, Les Ulis, ug Vigneux-sur-Seine.

Tan-awa usab 
 Mga kanton sa Essonne
 Mga komyun sa Essonne
 Mga arrondissement sa Essonne

Mga sumpay sa gawas
 http://www.essonne.fr